2007R0593 — ET — 01.04.2012 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 593/2007, 31. mai 2007, mis käsitleb Euroopa Lennundusohutusametile makstavaid tasusid ja lõive (EMPs kohaldatav tekst) (EÜT L 140, 1.6.2007, p.3)

Muudetud:









▼B

KOMISJONI MÄÄRUS (EÜ) nr 593/2007,

31. mai 2007,

mis käsitleb Euroopa Lennundusohutusametile makstavaid tasusid ja lõive

(EMPs kohaldatav tekst)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 15. juuli 2002. aasta määrust (EÜ) nr 1592/2002, mis käsitleb tsiviillennunduse valdkonna ühiseeskirju ning Euroopa Lennundusohutusameti loomist, ( 1 ) eriti selle artikli 53 lõiget 1, pärast konsulteerimist Euroopa Lennundusohutusameti haldusnõukoguga, ning arvestades järgmist: (1) Komisjoni määrusega (EÜ) nr 488/2005 ( 2 ) kehtestati Euroopa Lennundusohutusametile (edaspidi „amet”) makstavad tasud ja lõivud. (2) Ameti tulud pärinevad ühenduse ja kõigi kolmandate Euroopa riikide, kes on sõlminud määruse (EÜ) nr 1592/2002 artiklis 55 osutatud lepingu, osamaksudest, ameti väljastatud, pikendatud või muudetud sertifikaatide ja heakskiitude taotlejate makstavatest lõivudest ning tasudest trükiste avaldamise, kaebuste menetlemise, koolituste korraldamise ja kõigi muude ameti teenuste eest. (3) Ameti tulud ja kulud peavad olema tasakaalus. (4) Käesolevas määruses sätestatud tasusid ja lõive nõuab ja võtab üksnes amet ning neid makstakse eurodes. Tasud ja lõivud tuleb kehtestada läbipaistvalt, õiglaselt ja ühtselt. (5) Ametile makstavad lõivud ei tohi seada ohtu asjaomaste Euroopa ettevõtete konkurentsivõimet. Lisaks tuleb nende kehtestamisel piisavalt arvestada väikeettevõtete maksevõimet. (6) Kuigi tsiviillennunduse ohutus peaks olema kõige olulisem eesmärk, peab amet oma ülesannete täitmisel siiski täiel määral arvesse võtma ka kuluefektiivsust. (7) Ettevõtte geograafiline asukoht ühe või teise liikmesriigi territooriumil ei tohi põhjustada diskrimineerimist. Järelikult tuleb selliste ettevõtete sertifitseerimistoimingutega seotud sõidukulud summeerida ja jagada taotlejate vahel. (8) Taotlejat tuleb enne teenuse osutamise algust võimalikult põhjalikult teavitada teenuse kavandatavast hinnast ning maksetingimustest. Tasu kindlaksmääramise kriteeriumid peavad olema selged, ühtsed ning avalikustatud. Juhul kui summa eelnev kindlaksmääramine on võimatu, tuleb taotlejat sellest enne teenuse osutamise algust teavitada. Sellisel juhul tuleb enne teenuse osutamist kokku leppida selge kord teenuse eest makstava summa hindamiseks teenuse osutamise ajal. (9) Ettevõtetel peab olema võimalik teha finantsprognoose ning arvestada neilt võetavate lõivudega. Samal ajal on oluline säilitada tasakaal sertifitseerimistoimingute läbiviimiseks ameti tehtud kogukulutuste ning saadud lõivude kogusumma vahel. Seega tuleb lõivumäärad igal aastal üle vaadata, tuginedes ameti majandustulemustele ja finantsprognoosidele. (10) Enne iga lõivude muutmist tuleb konsulteerida huvitatud pooltega. Lisaks peab amet regulaarselt teavitama huvitatud pooli sellest, kuidas ja mille alusel lõive arvutatakse. Selline teave peab andma huvitatud pooltele ülevaate ameti kuludest ja töö tulemuslikkusest. (11) Käesoleva määrusega kehtestatud tasude ja lõivude määrad peavad põhinema ameti prognoosidel oma töökoormuse ja sellega seotud kulude kohta. (12) Käesolev määrus tuleb läbi vaadata viie aasta jooksul alates selle jõustumisest. (13) Määrus (EÜ) nr 488/2005 tuleks kehtetuks tunnistada. (14) Käesolevas määruses sätestatud meetmed on kooskõlas vastavalt määruse (EÜ) nr 1592/2002 artikli 54 lõikele 1 asutatud komitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







I

PEATÜKK

ÜLDSÄTTED

Artikkel 1

Käesolevat määrust kohaldatakse tasude ning lõivude suhtes, mida Euroopa Lennundusohutusametile (edaspidi „amet”) makstakse teenuste osutamise, sealhulgas kaupade tarnimise eest.

▼M2

Selles määratakse eelkõige kindlaks juhtumid, mille puhul nõutakse sisse määruse (EÜ) nr 216/2008 artikli 64 lõikes 4 osutatud lõivud ja tasud, samuti nende lõivude ja tasude summa ning tasumise viis.

▼B

Artikkel 2

Käesolevas määruses kasutatakse järgmisi mõisteid:

▼M2

a) „lõivud” – summad, mille amet nõuab sisse ja taotlejad maksavad sertifitseerimistoimingute eest;

b) „tasud” – summad, mida amet võtab taotlejailt teenuste (v.a ameti osutatavad sertifitseerimistoimingud) osutamise eest, sh kaupade tarnimise eest;

c) „sertifitseerimistoimingud” – kõik määruse (EÜ) nr 216/2008 ja selle rakenduseeskirjade kohaste sertifikaatide väljaandmiseks, pikendamiseks või muutmiseks ameti poolt otse või kaudselt sooritatavad toimingud;

d) „taotleja” – füüsiline või juriidiline isik, kes taotleb ametilt sertifitseerimistoimingut või teenuse osutamist;

▼B

e) „sõidukulud” – ameti töötajatele seoses sertifitseerimistoimingutega makstavad transpordikulud, majutuskulud, kulud söögile, ettenägematud kulud ja sõidukulude hüvitised;

f) „tegelik kulu” – ameti kantud tegelikud kulud.







II

PEATÜKK

LÕIVUD

Artikkel 3

1. Lõivud tagavad piisava kogusissetuleku, millega kaetakse kõik sertifitseerimistoimingutega seotud kulud, sealhulgas nendest tulenevad pideva järelevalve kulud.

2. Amet eristab oma tulude ja kulude hulgas sertifitseerimistoimingutega seotud kulusid ja tulusid. Sel eesmärgil:

a) kantakse ameti sertifitseerimistoimingute eest saadud lõivud eraldi kontole ning nende kohta peetakse eraldi raamatupidamisarvestust;

b) seab amet tulude ja kulude kohta sisse analüütilise arvepidamise.

3. Iga finantsaasta alguses koostatakse lõivude laekumise esialgne üldprognoos. See prognoos rajaneb ameti eelnevatel finantstulemustel, tema oodatavatele kuludel ja tuludel ning esialgsel tööplaanil.

Kui finantsaasta lõpus ületab makstud lõivudest, mida vastavalt määruse (EÜ) nr 1592/2002 artiklile 53 loetakse sihtotstarbelisteks tuludeks, saadud kogusissetulek sertifitseerimistoimingute kogumaksumuse, siis kasutatakse tulude ülejääki vastavalt ameti finantsmäärusele sertifitseerimistoimingute rahastamiseks.

Artikkel 4

Lõiv, mida taotleja maksab konkreetse sertifitseerimistoimingu eest, koosneb:

a) asjaomase toimingu jaoks kindlaksmääratud summast, mis sõltub kuludest, mida amet kannab seoses konkreetse toimingu teostamisega. Kindlaksmääratud lõivude määrad on esitatud lisa I ja III osas; või

b) muutuvast summast, mis on võrdeline asjaomase töö mahuga ja mis arvutatakse välja, korrutades tundide arvu tunnitasuga. Tunnitasu hõlmab kõiki sertifitseerimistoimingust tulenevaid kulusid. Sertifitseerimistoimingud, mille eest makstakse tunnitasu alusel, ning kehtivad tunnitasud on esitatud lisa II osas.

▼M2

Tulevikus vastuvõetavate määruste kohaldamisel võib amet nõuda lisa II osa kohaselt lõivu ka selliste sertifitseerimistoimingute eest, millele ei ole osutatud lisa I osas.

Ametile teatatud mis tahes sellise organisatsioonisisese muudatuse tõttu, mis võib mõjutada kõnealusele organisatsioonile antud heakskiitu, võidakse ümber arvutada järelevalvelõiv, mida hakatakse kohaldama alates järgmisest maksustamistsüklist.

▼B

Artikkel 5

1. Lisas sätestatud summad avaldatakse ameti ametlikus väljaandes.

2. Need summad indekseeritakse igal aastal inflatsioonimääraga, mis on esitatud lisa V osas.

3. Lisa vaadatakse vajadusel läbi kord aastas.

4. Amet annab komisjonile, määruse (EÜ) nr 1592/2002 artikli 24 kohaselt loodud haldusnõukogule ja huvitatud isikutest koosnevale nõuandeorganile igal aastal teavet lõivude koostisosade kohta, mis võetakse aluseks lõivude määrade kehtestamisel. See teave koosneb eelkõige eelmise ja järgnevate aastate kulude jaotusest. Amet edastab komisjonile, haldusnõukogule ja huvitatud isikutest koosnevale nõuandeorganile kaks korda aastas ka lisa VI osas määratletud teabe ameti tegevuse kohta ja lõikes 5 nimetatud tegevusnäitajad.

5. Kuue kuu jooksul alates käesoleva määruse jõustumisest võtab amet pärast huvitatud isikutest koosneva nõuandeorganiga konsulteerimist vastu konkreetsed tegevusnäitajad, võttes eelkõige arvesse lisa VI osas loetletud teavet.

6. Enne arvamuse koostamist mis tahes muudatuste kohta seoses lõivudega konsulteerib amet huvitatud isikutest koosneva nõuandeorganiga. Konsultatsioonide käigus selgitab amet, miks tehti ettepanek muuta lõivude määra.

▼M1

Artikkel 6

Ilma et see piiraks artikli 4 sätete kohaldamist, liidetakse juhul, kui kas kõik sertifitseerimistoimingud või osa neist viiakse läbi väljaspool liikmesriikide territooriumi, neist territooriumidest väljaspool kantud transpordikulud taotleja makstavale lõivule vastavalt järgmisele valemile:

d = f + v + h – e

kus:

d = makstav lõiv

f = lõiv vastavalt teostatud toimingule, nagu on sätestatud lisas

v = reisikulud

h = aeg, mille eksperdid veetsid transpordivahendites ja mille eest makstakse II osas sätestatud tunnitasu

e = keskmine reisikulu liikmesriikide territooriumil (sealhulgas liikmesriikide territooriumil keskmiselt transpordivahendites veedetud aeg) korrutatuna II osas sätestatud tunnitasuga.

▼B

Artikkel 7

Taotleja soovil ning ameti tegevdirektori nõusolekul võib teatavaid sertifitseerimistoiminguid erandjuhtudel sooritada ka järgmiselt:

a) rakendades personalikategooriaid, keda amet oma normaalset korda järgides tavaliselt ei rakendaks, ja/või

b) rakendades inimressursse mahus, mis võimaldab toimingut sooritada lühema ajaga kui ameti normaalset korda järgides.

Sellisel juhul kohaldatakse erandkorras suuremat lõivu, et hüvitada täielikult kulud, mida amet kannab eritaotluse rahuldamiseks.

▼M2

Artikkel 8

1. Lõivu maksab taotleja eurodes. Maksetingimused tehakse taotlejatele kättesaadavaks ameti veebisaidil. Taotleja tasub kogu lõivusumma, sh maksega seotud pangatasud, enne sertifikaadi väljaandmist, pikendamist või muutmist, v.a juhul, kui amet otsustab pärast finantsriskide nõuetekohast kaalumist teisiti. Lõiv makstakse 30 kalendripäeva jooksul alates päevast, mil amet saadab taotlejale arve. Taotluse võib tühistada või sertifikaadi kehtivuse võib peatada või sertifikaadi võib tühistada, kui maksmisele kuuluv lõiv ei ole tähtaja jooksul laekunud ja pärast seda, kui amet on saatnud ametliku hoiatuse.

2. Pärast taotluse saamist või järelevalveperioodi või ühe aasta pikkuse perioodi algust võib amet nõuda lõivu tasumist ühe maksena.

3. Kõikide sertifitseerimistoimingute kohta, mille eest tuleb maksta tunnitasu alusel, võib amet taotlejale viimase nõudmisel esitada eelkalkulatsiooni. Kui ilmneb, et toiming on lihtsam ja nõuab vähem aega, kui algselt prognoositi, või, vastupidi, keerukam ning nõuab rohkem aega, kui amet suutis mõistlikult prognoosida, muudab amet eelkalkulatsiooni.

4. Kui pärast taotluse kontrollimist otsustab amet selle rahuldamata jätta, tagastatakse taotlejale kogu juba makstud lõiv, välja arvatud taotluse menetlemisega seotud halduskulude katteks vajalik summa. See summa vastab kahekordsele tunnitasumäärale, mis on esitatud lisa II osas. Kui ametil on tõendeid selle kohta, et taotleja finantssuutlikkus on ohus, võib ta taotluse tagasi lükata, v.a juhul, kui taotleja esitab pangatagatise või avab tagatishoiuse. Amet võib taotluse tagasi lükata ka juhul, kui taotleja ei ole täitnud oma maksekohustusi seoses ameti teostatavate sertifitseerimistoimingute või osutatavate sertifitseerimisteenustega, v.a juhul, kui taotleja maksab kõnealuste sertifitseerimistoimingute või -teenuste eest tasumata summad.

5. Kui amet peab sertifitseerimistoimingu katkestama taotleja makseraskuste tõttu või põhjusel, et taotleja ei vasta kohaldatavatele nõuetele või on otsustanud taotluse tagasi võtta või projekti teostamise edasi lükata, tuleb kohe tasuda kogu lõivu jääk, mis arvutatakse jooksva 12kuulise perioodi töötundide põhjal, kuid mis ei ületa kehtivat kindlaksmääratud lõivu, ning kõik muud sel ajahetkel maksmisele kuuluvad summad. Asjakohase tundide arvu eest tuleb maksta lisa II osas sätestatud tunnitasu alusel. Kui taotleja nõudmisel alustab amet uuesti eelnevalt katkestatud sertifitseerimistoimingut, tasutakse selle eest samadel alustel kui uue projekti eest.

6. Kui sertifikaadi omanik loobub sertifikaadist või amet tühistab sertifikaadi, tuleb kohe täielikult tasuda kogu lõivu jääk, mis arvutatakse töötundide põhjal, kuid mis ei ületa kohaldatavat kindlaksmääratud lõivu, ning kõik muud sel ajahetkel maksmisele kuuluvad nõutavad summad. Asjakohase tundide arvu eest tuleb maksta lisa II osas sätestatud tunnitasu alusel.

7. Kui amet peatab sertifikaadi kehtivuse aasta- või järelevalvelõivu tasumata jätmise tõttu või seetõttu, et taotleja ei vasta kohaldatavatele nõuetele, jätkuvad asjakohased lõivude maksmise perioodid.

▼B

Artikkel 9

Lõive nõuab ainult amet ja neid makstakse ainult ametile.

Liikmesriigid ei võta sertifitseerimistoimingute eest lõivu isegi juhul, kui nad osutavad neid ameti nimel.

Amet hüvitab liikmesriikidele kulud nende sertifitseerimistoimingute eest, mida liikmesriigid sooritavad ameti nimel.







III

PEATÜKK

TASUD

Artikkel 10

1. Amet võtab tasu kõigi teenuste eest, mida ta taotlejatele osutab, sealhulgas kaupade tarnimise eest, välja arvatud artiklis 3 nimetatu.

Tasu ei võeta järgmiste toimingute eest:

a) Euroopa Parlamendi ja nõukogu määruse (EÜ) nr 1049/2001 ( 3 ) kohaselt edastatavate dokumentide ja mis tahes kujul teabe eest;

b) dokumentide eest, millega võib tasuta tutvuda ameti veebilehel.

▼M2 —————

▼B

Artikkel 11

Ametile makstavad tasud on võrdsed osutatud teenuste tegeliku maksumusega, mille hulka on arvestatud teenuse taotleja käsutusse andmise kulu. Seetõttu makstakse ametile teenuse osutamisele kulunud aja eest tunnitasu alusel, mis on esitatud lisa II osas.

▼M2

Euroopa Parlamendi ja nõukogu määruse (EÜ) nr 216/2008 ( 4 ) artikli 44 kohase apellatsioonikaebuse menetlemise eest võetakse tasu. Tasusummad on esitatud lisa IV osas. Kui kaebuse esitab juriidiline isik, peab ta esitama ametile asjaomase organisatsiooni volitatud töötaja allkirjastatud tõendi oma käibe kohta. Kõnealune tõend esitatakse koos apellatsiooniteatega. Apellatsioonitasu makstakse 60 kalendripäeva jooksul alates päevast, kui kaebus esitati ametile tema kehtestatud menetluse kohaselt. Kui makset ei tehta kõnealuse tähtaja jooksul, lükkab amet apellatsioonikaebuse tagasi. Kui apellatsioonikaebus laheneb selle esitaja kasuks, hüvitab amet viivitamata makstud apellatsioonitasu.

Hinnangulise tasusumma või teatada taotleja nõudmise korral enne teenuse osutamist. Kui ilmneb, et toiming on lihtsam ja nõuab vähem aega, kui algselt prognoositi, või, vastupidi, keerukam ning nõuab rohkem aega, kui amet suutis mõistlikult prognoosida, muudab amet eelkalkulatsiooni.

▼B

Artikkel 12

Tasu maksab taotleja või kaebuse korral selle esitanud füüsiline või juriidiline isik.

Tasud makstakse eurodes.

Taotleja tagab, et ametile makstakse kogu nõutav summa. Võimalikud maksega seotud pangatasud tasub taotleja.

Kui amet ja taotleja või kaebust esitav era- või juriidiline isik ei ole kokku leppinud teisiti, makstakse tasu enne teenuse osutamist või enne kaebuse menetlemise alustamist.

▼M1 —————

▼B







IV

PEATÜKK

ÜLEMINEKU- JA LÕPPSÄTTED

Artikkel 13

Määrus (EÜ) nr 488/2005 tühistatakse.

Artikkel 14

1. Käesolev määrus jõustub 1. juunil 2007. Seda kohaldatakse järgmiselt:

a) Lisa I osa tabelites 1–5 esitatud lõivusid kohaldatakse kõikide pärast 1. juunit 2007 väljaantavate sertifikaatide suhtes.

b) Lisa I osa tabelis 6 esitatud lõivusid kohaldatakse pärast 1. juunit 2007 üks kord aastas makstavate lõivude puhul.

c) Taotlejate suhtes, kellelt on sisse nõutud määruse (EÜ) nr 488/2005 lisa punktis vi nimetatud järelevalvelõiv enne 1. juunit 2007, kohaldatakse lisa I osa tabelis 7 esitatud lõivusid alates esimesest aastamaksest pärast määruse (EÜ) nr 488/2005 lisa punktis vi nimetatud 3-aastase perioodi möödumist.

d) Taotlejate suhtes, kellelt on sisse nõutud määruse (EÜ) nr 488/2005 lisa punktides viii, x, xiii või xi nimetatud järelevalvelõiv enne 1. juunit 2007, kohaldatakse käesoleva määruse lisa I osa vastavates tabelites 8, 9 ja 10 ja III osa 2. punktis esitatud lõivusid alates esimesest aastamaksest pärast määruse (EÜ) nr 488/2005 lisa punktis viii, x või xiii nimetatud 2-aastase perioodi möödumist.

2. Olenemata artiklist 13 kohaldatakse määrust (EÜ) nr 488/2005 lõivude ja tasude suhtes, mis ei kuulu lõike 1 kohaselt käesoleva määruse kohaldamisalasse.

▼M1 —————

▼M2

3. Käesoleva määruse lisa vaadatakse korrapäraselt läbi selle tagamiseks, et ameti võetavad lõivu- ja tasusummad põhineksid olulisel teabel ameti oletatavate tulude ja kulude aluseks olevate eelduste kohta. Vajaduse korral võib käesolevat määrust ja selle lisa muuta hiljemalt viis aastat pärast selle jõustumist.

▼B

Käesolev määrus on tervikuna siduv ja vahetult kohaldatav kõikides liikmesriikides.









LISA

Sisukord I osa: Toimingud, mille eest makstakse kindlaksmääratud lõivu II osa: Toimingud, mille eest makstakse tunnitasu alusel III osa: Lõivud, mida makstakse teiste sertifitseerimisega seotud toimingute eest IV osa: Kaebuste menetlemise tasud V osa: Aastane inflatsioonimäär VI osa: Teave ameti tegevuse kohta

Seletuskiri

(1) Lõivud ja tasud määratakse eurodes.

(2) Lõive I osa tabelites 1–4 esitatud toodete eest makstakse iga toimingu eest ja iga 12-kuulise perioodi eest. Pärast esimese 12-kuulise perioodi möödumist määratakse need lõivud vajaduse korral kindlaks pro rata temporis (1/365 osa asjakohasest aastasest lõivust iga päeva kohta, mis ületab esimest 12-kuulist perioodi). Tabelis 5 esitatud lõive makstakse iga toimingu eest. Tabelis 6 esitatud lõive makstakse iga 12-kuulise perioodi eest.

(3) Organisatsioonidega seotud lõivude korral, mis on esitatud I osa tabelites 7–10, makstakse lõive sertifikaadi eest üks kord ja järelevalvelõive iga 12 kuu eest.

(4) Tunnitasu alusel maksustatavate toimingute eest, mis on esitatud II osas, koosneb makstav summa selles osas sätestatud tunnitasust, mis korrutatakse ameti tegelikult kulutatud töötundide arvuga või selles osas sätestatud töötundide arvuga.

(5) Käesolevas lisas nimetatud sertifitseerimistingimuste (Certification specifications – CS) all mõistetakse määruse (EÜ) nr 1592/2002 artikli 14 lõike 2 kohaselt vastu võetud ja ameti ametlikus väljaandes (www.easa.europa.eu) vastavalt EASA 30. oktoobri 2003. aasta otsusele 2003/8 avaldatud sertifitseerimistingimusi.

(6) „Suured tiivikõhusõidukid” tähendavad CS 29 ja CS 27 kategooria A tiivikõhusõidukeid; „väikesed tiivikõhusõidukid” tähendavad CS 27 tiivikõhusõidukeid maksimaalse stardikaaluga (MTOW) alla 3 175 kg ja kuni 4 istmega (ka piloot) ning CS VLR tiivikõhusõidukeid; „keskmised tiivikõhusõidukid” tähendavad teisi CS 27 tiivikõhusõidukeid.

▼M1

(7) „Versioon” tähendab muudetud tüübisertifikaati, mille määrab kindlaks ja mida kohaldab tüübisertifikaadi omanik.

▼B

(8) I osa tabelites 1, 2 ja 6 on „osade” väärtuse all mõeldud tootja hinnakirjahinda.

▼M1

(9) I osa tabelites 3 ja 4 tähendavad „lihtne”, „standard” ja „keerukas” järgmist:



Lihtne Standard Keerukas EASA tüübisertifikaadi lisa EASA olulised konstruktsioonimuudatused EASA olulised remonditööd Ainult üldkasutatavatel ja hästitõendatud meetoditel põhinevad tüübisertifikaadi lisad, olulised konstruktsioonimuudatused või remonditööd, mille kohta taotluse esitamisel saab esitada täielikud andmed (kirjeldus, vastavust näitav kontroll-leht, vastavust tõendavad dokumendid) ning mille osas taotleja on tõendatult kogenud ja mida võib hinnata projekti sertifitseerimise eest vastutav juhataja ise või mille hindamiseks on vaja konkreetse eriala spetsialisti piiratud ulatuses abi Kõik muud tüübisertifikaadi lisad, konstruktsioonimuudatused või remonditööd Oluline (1) tüübisertifikaadi lisa muudatus või olulised konstruktsioonimuudatused. Vastavalt kahepoolsele kokkuleppele tunnustatud tüübisertifikaadi lisa Põhiline (Basic) (2) Mitte põhiline (Non-basic) (2) Mitte põhiline tüübisertifikaadi lisa (2) kui sertifitseerimisasutus (2) on liigitanud muudatuse „oluliseks” (1) Vastavalt kahepoolsele kokkuleppele tunnustatud oluline konstruktsioonimuudatus 2. taseme (2) olulised konstruktsioonimuudatused, mida ei aktsepteerita automaatselt (3). 1. tase (2) 1. taseme (2) oluline konstruktsioonimuudatus, kui sertifitseerimisasutus (2) on liigitanud muudatuse „oluliseks” (1) Vastavalt kahepoolsele kokkuleppele tunnustatud oluline remonditöö Ei kohaldata (automaatne heakskiit) Kriitiliste komponentide remonditööd (2) Ei kohaldata (1) „Oluline” on määratletud määruse (EÜ) nr 1702/2003 lisa jaotises 21A.101 (b). (2) Mõistete „põhiline”, „mitte põhiline”, „1. tase”, „2. tase”, „kriitiline komponent” ja „sertifitseerimisasutus” määratlusi vaata tunnustamise aluseks olev kahepoolne leping. (3) EASA automaatse heakskiidu kriteeriumid 2. taseme oluliste muudatuste aktsepteerimiseks on määratletud EASA tegevdirektori otsuses 2004/04/CF või tunnustamise aluseks olevas kahepoolses lepingus.

▼B

(10) I osa tabelis 7 on projekteerimisorganisatsioonid liigitatud järgmiselt:



Projekteerimisorganisatsiooni sertifikaadi tingimused Klass A Klass B Klass C DOA 1 Tüübisertifikaadi omanikud Väga keerukas/suur Keerukas/väike-keskmine Vähem keerukas/väga väike DOA 2 Tüübisertifikaadi lisad/muudatused/remonditööd Piiramatu Piiratud (tehnilised valdkonnad) Piiratud (õhusõiduki suurus) DOA 3 väheolulised muudatused/remonditööd

(11) I osa tabelis 8 märgitud käive, mida arvesse võetakse, on sertifikaadi tingimuste kohase tegevusega seotud käive.

(12) I osa tabelites 7, 9 ja 10 märgitud töötajate arv, mida arvesse võetakse, on sertifikaadi tingimuste kohase tegevusega seotud töötajate arv.

I OSA

Toimingud, mille eest makstakse kindlaksmääratud lõivu

▼M1







Tabel 1: Tüübisertifikaadid ja piiratud tüübisertifikaadid (vt määruse (EÜ) nr 1702/2003 (1) lisa alajagu B ja alajagu O)) (eurodes) Kindlaksmääratud lõiv Jäigatiivalised õhusõidukid Üle 150 000 kg 2 600 000 Üle 50 000 kg kuni 150 000 kg 1 330 000 Üle 22 000 kg kuni 50 000 kg 1 060 000 Üle 5 700 kg kuni 22 000 kg 410 000 Üle 2 000 kg kuni 5 700 kg 227 000 Kuni 2 000 kg 12 000 Väga kerged lennukid, motopurilennukid, purilennukid 6 000 Tiivikõhusõidukid Suured 525 000 Keskmised 265 000 Väikesed 20 000 Muud Õhupallid 6 000 Jõuseade Turbiinmootorid, mille stardijõud on üle 25 KN või stardivõimsus üle 2 000 kW 365 000 Turbiinmootorid, mille stardijõud on kuni 25 KN või stardivõimsus kuni 2 000 kW 185 000 Mitteturbiinmootorid 30 000 Mitteturbiinmootorid CS 22 H, CS VLR App. 15 000 Propellerid kasutamiseks õhusõidukitel maksimaalse stardikaaluga (MTOW) üle 5 700 kg 10 250 Propellerid kasutamiseks õhusõidukitel maksimaalse stardikaaluga (MTOW) kuni 5 700 kg 2 925 Osad Väärtus üle 20 000 euro 2 000 Väärtus 2 000–20 000 eurot 1 000 Väärtus alla 2 000 euro 500 (1) ELT L 243, 27.9.2003, lk 6.







Tabel 2: Versioonid tüübisertifikaatide ja piiratud tüübisertifikaatide juurde (eurodes) Kindlaksmääratud lõiv (1) Jäigatiivalised õhusõidukid Üle 150 000 kg 1 000 000 Üle 50 000 kg kuni 150 000 kg 500 000 Üle 22 000 kg kuni 50 000 kg 400 000 Üle 5 700 kg kuni 22 000 kg 160 000 Üle 2 000 kg kuni 5 700 kg 80 000 Kuni 2 000 kg 2 800 Väga kerged lennukid, motopurilennukid, purilennukid 2 400 Tiivikõhusõidukid Suured 200 000 Keskmised 100 000 Väikesed 6 000 Muud Õhupallid 2 400 Jõuseade Turbiinmootorid, mille stardijõud on üle 25 KN või stardivõimsus üle 2 000 kW 100 000 Turbiinmootorid, mille stardijõud on kuni 25 KN või stardivõimsus kuni 2 000 kW 50 000 Mitteturbiinmootorid 10 000 Mitteturbiinmootorid CS 22 H, CS VLR App. B 5 000 Propellerid kasutamiseks õhusõidukitel maksimaalse stardikaaluga (MTOW) üle 5 700 kg 2 500 Propellerid kasutamiseks õhusõidukitel maksimaalse stardikaaluga (MTOW) kuni 5 700 kg 770 Osad Väärtus üle 20 000 euro 1 000 Väärtus 2 000–20 000 eurot 600 Väärtus alla 2 000 euro 350 (1) Versioonide puhul, mis hõlmavad määruse (EÜ) nr 1702/2003 lisa alajaos B kirjeldatud tüübikonstruktsiooni olulist muudatust või olulisi muudatusi, kohaldatakse vastavalt kas tüübisertifikaadi või piiratud tüübisertifikaadi lõivu, mis on esitatud tabelis 1.







Tabel 3: Tüübisertifikaadi lisa (vt määruse (EÜ) nr 1702/2003 lisa alajagu E) (eurodes) Kindlaksmääratud lõiv (1) Keerukas Standard Lihtne Jäigatiivalised õhusõidukid Üle 150 000 kg 25 000 6 000 3 000 Üle 50 000 kg kuni 150 000 kg 13 000 5 000 2 500 Üle 22 000 kg kuni 50 000 kg 8 500 3 750 1 875 Üle 5 700 kg kuni 22 000 kg 5 500 2 500 1 250 Üle 2 000 kg kuni 5 700 kg 3 800 1 750 875 Kuni 2 000 kg 1 600 1 000 500 Väga kerged lennukid, motopurilennukid, purilennukid 250 250 250 Tiivikõhusõidukid Suured 11 000 4 000 2 000 Keskmised 5 000 2 000 1 000 Väikesed 900 400 250 Muud Õhupallid 800 400 250 Jõuseade Turbiinmootorid, mille stardijõud on üle 25 KN või stardivõimsus üle 2 000 kW 12 000 5 000 2 500 Turbiinmootorid, mille stardijõud on kuni 25 KN või stardivõimsus kuni 2 000 kW 5 800 2 500 1 250 Mitteturbiinmootorid 2 800 1 250 625 Mitteturbiinmootorid CS 22 H, CS VLR App. B 1 400 625 300 Propellerid kasutamiseks õhusõidukitel maksimaalse stardikaaluga (MTOW) üle 5 700 kg 2 000 1 000 500 Propellerid kasutamiseks õhusõidukitel maksimaalse stardikaaluga (MTOW) kuni 5 700 kg 1 500 750 375 (1) Tüübisertifikaatide lisade suhtes, mis hõlmavad määruse (EÜ) nr 1702/2003 lisa alajaos B kirjeldatud olulist muudatust või olulisi muudatusi, kohaldatakse vastavalt kas tüübisertifikaadi või piiratud tüübisertifikaadi lõivu, mis on esitatud tabelis 1.







Tabel 4: Kindlaksmääratud suurusega lõiv (eurodes) Kindlaksmääratud suurusega lõiv (1) (2) Keerukas Standard Lihtne Jäigatiivalised õhusõidukid Üle 150 000 kg 20 000 6 000 3 000 Üle 50 000 kg kuni 150 000 kg 9 000 4 000 2 000 Üle 22 000 kg kuni 50 000 kg 6 500 3 000 1 500 Üle 5 700 kg kuni 22 000 kg 4 500 2 000 1 000 Üle 2 000 kg kuni 5 700 kg 3 000 1 400 700 Kuni 2 000 kg 1 100 500 250 Väga kerged lennukid, motopurilennukid, purilennukid 250 250 250 Tiivikõhusõidukid Suured 10 000 4 000 2 000 Keskmised 4 500 2 000 1 000 Väikesed 850 400 250 Muud Õhupallid 850 400 250 Jõuseade Turbiinmootorid, mille stardijõud on üle 25 KN või stardivõimsus üle 2 000 kW 5 000 2 000 1 000 Turbiinmootorid, mille stardijõud on kuni 25 KN või stardivõimsus kuni 2 000 kW 2 500 1 000 500 Mitteturbiinmootorid 1 300 600 300 Mitteturbiinmootorid CS 22 H, CS VLR App. B 600 300 250 Propellerid kasutamiseks õhusõidukitel maksimaalse stardikaaluga (MTOW) üle 5 700 kg 250 250 250 PPropellerid kasutamiseks õhusõidukitel maksimaalse stardikaaluga (MTOW) kuni 5 700 kg 250 250 250 (1) Oluliste muudatuste suhtes, mis hõlmavad määruse (EÜ) nr 1702/2003 lisa alajaos B kirjeldatud olulist muudatust või olulisi muudatusi, kohaldatakse vastavalt kas tüübisertifikaadi või piiratud tüübisertifikaadi lõivu, mis on esitatud tabelis 1. (2) Abijõuseadme (APU) muudatuste ja remonditööde kinnitamise eest makstakse sama palju kui sama nimivõimsusega mootorite muudatuste ja remonditööde kinnitamise eest.







Tabel 5: Väheolulised muudatused ja väheolulised remonditööd (vt määruse (EÜ) nr 1702/2003 lisa alajaod D ja M) (eurodes) Kindlaksmääratud suurusega lõiv (1) (2) Jäigatiivalised õhusõidukid Üle 150 000 kg 500 Üle 50 000 kg kuni 150 000 kg 500 Üle 22 000 kg kuni 50 000 kg 500 Üle 5 700 kg kuni 22 000 kg 500 Üle 2 000 kg kuni 5 700 kg 250 Kuni 2 000 kg 250 Väga kerged lennukid, motopurilennukid, purilennukid 250 Tiivikõhusõidukid Suured 500 Keskmised 500 Väikesed 250 Muud Õhupallid 250 Jõuseade Turbiinmootorid 500 Mitteturbiinmootorid 250 Propellerid 250 (1) Selles tabelis esitatud lõive ei kohaldata vastavalt määruse (EÜ) nr 1702/2003 lisa (osa 21) alajao J jaotisele A.263(c)(2) projekteerimisorganisatsiooni teostatud väheoluliste muudatuste ja remonditööde suhtes (2) Abijõuseadme (APU) muudatuste ja remonditööde kinnitamise eest makstakse sama palju kui nagu sama nimivõimsusega mootorite muudatuste ja remonditööde kinnitamise eest.







Tabel 6: Aastane lõiv EASA tüübisertifikaadi, piiratud tüübisertifikaadi või määruse (EÜ) nr 1592/2002 kohaselt tunnustatud muu sertifikaadi omanikele (eurodes) Kindlaksmääratud suurusega lõiv (1) (2) (3) ELi projekt Kolmanda riigi projekt Jäigatiivalised õhusõidukid Üle 150 000 kg 270 000 90 000 Üle 50 000 kg kuni 150 000 kg 150 000 50 000 Üle 22 000 kg kuni 50 000 kg 80 000 27 000 Üle 5 700 kg kuni 22 000 kg 17 000 5 700 Üle 2 000 kg kuni 5 700 kg 4 000 1 400 Kuni 2 000 kg 2 000 670 Väga kerged lennukid, motopurilennukid, purilennukid 900 300 Tiivikõhusõidukid Suured 65 000 21 700 Keskmised 30 000 10 000 Väikesed 3 000 1 000 Muud Õhupallid 900 300 Jõuseade Turbiinmootorid, mille stardijõud on üle 25 KN või stardivõimsus üle 2 000 kW 40 000 13 000 Turbiinmootorid, mille stardijõud on kuni 25 KN või stardivõimsus kuni 2 000 kW 6 000 2 000 Mitteturbiinmootorid 1 000 350 Mitteturbiinmootorid CS 22 H, CS VLR App. B 500 250 Propellerid kasutamiseks õhusõidukitel maksimaalse stardikaaluga (MTOW) üle 5 700 kg 750 250 Osad Väärtus üle 20 000 euro 2 000 700 Väärtus 2 000–20 000 eurot 1 000 350 Väärtus alla 2 000 euro 500 250 (1) Oma tüübisertifikaadiga õhusõidukite kaubaveoks ettenähtud versioonide suhtes kohaldatakse lõivu koefitsiendiga 0,85 sama õhusõiduki reisijateveoks ettenähtud versiooni lõivust. ( 2 ) Mitme tüübisertifikaadi ja/või piiratud tüübisertifikaadi omanike suhtes kohaldatakse vähendatud aastast lõivumäära teise ja kõikide järgmiste sama kategooria toodete tüübisertifikaatide või piiratud tüübisertifikaatide puhul vastavalt järgmisele tabelile:



Sama kategooria toode Kindlaksmääratud lõivu vähendamine Esimene 0 % Teine 10 % Kolmas 20 % Neljas 30 % Viies 40 % Kuues 50 % Seitsmes 60 % Kaheksa 70 % Üheksas 80 % Kümnes 90 % Üheteistkümnes ja järgmised 100 % (3) Õhusõidukite puhul, mida on kogu maailmas registreeritud alla 50 eksemplari, makstakse jätkuva lennukõlblikkusega seotud toimingute eest tunnitöö alusel lisa II osas esitatud tasumäärade kohaselt kuni asjaomase õhusõiduki tootekategooria eest makstavate lõivude määrani. Toodete, osade ja seadmete puhul, mis ei ole õhusõidukid, arvestatakse õhusõidukite arvu, millele kõnealune toode, osa või seade on paigaldatud.

▼B







Tabel 7: Projekteerimisorganisatsiooni sertifikaat (DOA) (vt määruse (EÜ) nr 1702/2003 lisa alajagu J) (EUR) DOA 1A DOA 1B DOA 2A DOA 1C DOA 2B DOA 3A DOA 2C DOA 3B DOA 3C Sertifikaadi lõiv Kaasatud töötajate arv alla 10 11 250 9 000 6 750 4 500 3 600 10–49 31 500 22 500 13 500 9 000 — 50–399 90 000 67 500 45 000 36 000 — 400–999 180 000 135 000 112 500 99 000 — 1 000–2 499 360 000 — — — — 2 500–5 000 540 000 — — — — Üle 5 000 3 000 000 — — — — Järelevalvelõiv Kaasatud töötajate arv alla 10 5 625 4 500 3 375 2 250 1 800 10–49 15 750 11 250 6 750 4 500 — 50–399 45 000 33 750 22 500 18 000 — 400–999 90 000 67 500 56 250 49 500 — 1 000–2 499 180 000 — — — — 2 500–5 000 270 000 — — — — Üle 5 000 1 500 000 — — — —







Tabel 8: Tootjaorganisatsiooni sertifikaat (vt määruse (EÜ) nr 1702/2003 lisa alajagu G) (EUR) Sertifikaadi lõiv Järelevalvelõiv Käive alla 1 miljoni euro 9 000 6 500 1 000 000–4 999 999 38 000 28 000 5 000 000–9 999 999 58 000 43 000 10 000 000–49 999 999 75 000 57 000 50 000 000–99 999 999 270 000 200 000 100 000 000–499 999 999 305 000 230 000 500 000 000–999 999 999 630 000 475 000 Üle 999 999 999 900 000 2 000 000

Hooldusorganisatsiooni sertifikaat (vt komisjoni määruse (EÜ) nr 2042/2003 I lisa alajagu F ja II lisa)







(EUR) Sertifikaadi lõiv (1) Järelevalvelõiv (1) Töötajate arv alla 5 3 000 2 300 5–9 5 000 4 000 10–49 11 000 8 000 50–99 22 000 16 000 100–499 32 000 23 000 500–999 43 000 32 000 Üle 999 53 000 43 000







(EUR) Pädevused Kindlaksmääratud lõiv vastavalt pädevusele (1) A 1 11 000 A 2 2 500 A 3 5 000 A 4 500 B 1 5 000 B 2 2 500 B 3 500 C 500







Tabel 10: Lennundustehniliste töötajate koolitusorganisatsiooni sertifikaat (vt määruse (EÜ) nr 2042/2003 IV lisa) (EUR) Sertifikaadi lõiv Järelevalvelõiv Kaasatud töötajate arv alla 5 4 000 3 000 5–9 7 000 5 000 10–49 16 000 14 000 50–99 35 000 30 000 Üle 99 42 000 40 000

II OSA

Toimingud, mille eest makstakse tunnitasu alusel

1. Tunnitasu



Kohaldatav tunnitasu 225 eurot

▼M2

2. Asjaomaste toimingute puhul arvestatavad töötunnid ( 6 ):



Projekteerimispädevuse tõendamine alternatiivsete menetluste abil Tegelik tundide arv Tootmine ilma tootjaorganisatsiooni sertifikaadita Tegelik tundide arv Lennukõlblikkusdirektiivide nõuete täitmise alternatiivsed viisid Tegelik tundide arv Abi välisriikide asutustele EASA sertifitseerimise tunnustamiseks Tegelik tundide arv Välisriikide asutustele osutatav tehniline abi Tegelik tundide arv Hoolduskontrolli nõukogu aruannete tunnustamine EASA poolt Tegelik tundide arv Sertifikaatide ülekandmine Tegelik tundide arv Sertifitseeritud koolitusorganisatsiooni sertifikaat Tegelik tundide arv Lennundusmeditsiinikeskuse sertifikaat Tegelik tundide arv Lennuliiklust korraldava ja aeronavigatsiooniteenuseid osutava organisatsiooni sertifikaat Tegelik tundide arv Lennujuhte koolitava organisatsiooni sertifikaat Tegelik tundide arv Tüübisertifikaadi operatiivandmed, tüübisertifikaadi muudatused ja täiendav tüübisertifikaat (1) Tegelik tundide arv Lennutreeningseadmete kvalifikatsioonitõend Tegelik tundide arv Lennuloa lennutingimuste heakskiitmine Kolm tundi Dokumentide uuesti välja andmise haldustoiming Üks tund CS 25 õhusõiduki lennukõlblikkuse ekspordisertifikaat (E-CoA) Kuus tundi Muude õhusõidukite lennukõlblikkuse ekspordisertifikaat (E-CoA) Kaks tundi (1) Vt määruse (EÜ) nr 216/2008 artiklid 5 ja 20 ning määruse (EÜ) nr 1702/2003 ja selle muudatused.

▼B

III OSA

Lõivud muude sertifitseerimisega seotud toimingute eest

1. „Osa 145” ja „Osa 147” sertifikaatidega võrdväärsete sertifikaatide tunnustamine vastavalt kehtivatele kahepoolsetele lepingutele



Uued sertifikaadid, 1 taotlus 1 500 eurot Olemasolevate sertifikaatide uuendamine, 12 kuud 750 eurot

2. Jätkuvat lennukõlblikkust korraldava organisatsiooni sertifikaat (vt määruse (EÜ) nr 2042/2003 I lisa osa M alajagu G)



Uued sertifikaadid, 1 taotlus 24 000 eurot Olemasolevate sertifikaatide uuendamine, 12 kuud 18 000 eurot

3. Üksikud õhusõiduki lennukäsiraamatu täiendused ja/või muudatused Makstakse nagu vastava toote muudatuste eest.

▼M2

IV OSA

Kaebuste menetlemise tasud

Iga kaebuse esitamisel tuleb maksta tabelis esitatud kindlaksmääratud tasu, mis korrutatakse vastava tasu kategooria koefitsiendiga olenevalt isikust või organisatsioonist.

Kaebus võetakse menetlusse üksnes juhul, kui menetlustasu on makstud.







Kindlaksmääratud tasu 10 000 eurot







Füüsiliste isikute tasukategooria Kindlaksmääratud tasu koefitsient 0,1







Organisatsioonide tasukategooria olenevalt taotleja käibest (eurodes) Kindlaksmääratud tasu koefitsient Alla 100 001 0,25 100 001 kuni 1 200 000 0,5 1 200 001 kuni 2 500 000 0,75 2 500 001 kuni 5 000 000 1 5 000 001 kuni 50 000 000 2,5 50 000 001 kuni 500 000 000 5 500 000 001 kuni 1 000 000 000 7,5 Üle 1 000 000 000 10

▼B

V OSA

Aastane inflatsioonimäär

I, II ja III osas esitatud määrad indekseeritakse vastavalt käesolevas osas esitatud aastasele inflatsioonimäärale. Indekseerimine viiakse läbi iga aasta möödumisel käesoleva määruse jõustumisest.







Aastane inflatsioonimäär: EUROSTAT HICP (kõik komponendid) – EL 27 (2005 = 100) Muutus protsentides/12 kuu keskmine Arvesse võetava inflatsioonimäära väärtus Inflatsioonimäära väärtus indekseerimisele eelneva aasta 31. detsembril

VI OSA

Tegevusnäitajad

Järgmised andmed käsitlevad 6-kuulist ajavahemikku, mis eelneb nende esitamisele ameti poolt vastavalt artiklile 5.

Sertifitseerimistoiminguid teostatavate ameti töötajate arv

Riiklikelt lennuametitelt tellitud tööde teostamiseks kulunud töötundide arv

Sertifitseerimise kogukulud

Ameti teostatud (lõpule viidud või alustatud) sertifitseerimistoimingute arv

Ameti nimel teostatud (lõpule viidud või alustatud) sertifitseerimistoimingute arv

Ameti töötajate poolt jätkuva lennukõlblikkuse toimingutele kulutatud tundide arv

Ettevõtetelt sissenõutud kogusumma